V polovici 70 rokov minulého storočia vznikla vďaka Ing. Jánovi Pagáčovi a RNDr. Jánovi Čeřovskému myšlienka usporiadať medzinárodnú výstavu vydaných plagátov zameraných na ochranu prírody a ŽP. Cieľom výstavy bola a aj je snaha vyburcovať ľudí k uvedomeniu si vážnosti zmien ŽP a zamerať pozornosť na potrebu jeho ochrany. Posolstvo plagátu prekračuje hranice medzi krajinami a časové obmedzenia, autori zasielajú plagáty, z ktorých je cítiť istú naliehavosť výpovede. Každý z plagátov má svoj príbeh, mnohé sú pozoruhodné a niektoré sú originálne.